<classify> MKATABA wa ujenzi wa daraja kuvuka ziwa Victoria ambalo linafahamika kama daraja la Kigongo Busisi umesainiwa Dar es Salaam jana na kushuhudiwa na Waziri wa Ujenzi, Uchukuzi na Mawasiliano, Isack Kamwelwe.Daraja hilo ambalo litajengwa na kampuni ya China Civil Engineering Construction Corporation CCECC East Africa Ltd itagharimu Sh bilioni 592 bila Kodi ya Ongezeko la Thamani VAT.Daraja hilo litakuwa na urefu wa mita 3,200 sawa na kilometa 3.2, pamoja ujenzi wa barabara ya lami yenye urefu wa kilometa 1.66 huku ujenzi huo ukitarajiwa kukamilika ndani ya miezi 42 sawa na miaka minne.Akizungumza katika hafla hiyo ya utiaji saini, Mtendajji Mkuu wa Tanroads, Patrick Mfugale amesema daraja hilo ni kubwa kuliko madaraja yote nchini na litakuwa na nguzo kuu tatu zenye upana 160 na kutakuwa na cables ambazo zitashikilia daraja kwa katikati kama ilivyo la Kigamboni, na litakuwa na uwezo wa kupita pikipiki, guta, magari madogo na makubwa kwa wakati mmoja.Amesema mradi huo daraja litakuwa kwenye barabara Kuu ya Usagala, Geita, Muziyarongo Kamyora,na lipo kilomita 34 kutoka mjini Mwanza.Amesema juhudi za kujenga daraja hilo zilianza zamani, serikali ilikuwa inasaka fedha za kujenga lakini awamu zote ziligonga mwamba, na kwamba kwa miaka ya nyuma kujenga barabara na madaraja kwa fedha za ndani ni dhambi mpaka apatikane wafadhili wa kutoa mkopo au bure.Nakumbuka mwaka 1979 serikali iliomba European Union lakini walitugomea wakasema daraja kubwa na halina faida, hali kadhalika hata benki ya dunia pia ilitugomea kwa kigezo hicho hicho,amesema.Amesema Serikali ya Awamu ya Tano chini ya Rais John Magufuli imedhubutu na kukubali kulijenga daraja hilo linalopita kwenye mkondo wa ziwa victoria kwa fedha za ndani.Amesema litakuwa na urefu wa kilomita 3.2 na upana wa mita 28.45 litakuwa na njia mbili yani ya kwenda Busisi na kurudi litakuwa na njia ya maegesho ya magari, njia ya wapita kwa miguu pande zote mbili na litakuwa na uwezo wa kubeba magari 10,200 kwa siku sawa na vivuko vitatu vya Misungwi, Sengerema na Mwanza. Hivi sasa hivi vivuko vinaudumia magari 1600 kwa siku, alisema.Mfugale alisema endapo daraja hilo halitajengwa basi itabidi viongezwe vivuko vingine vitano ili kukidhi mahitaji na kwamba kujengwa kwa daraja hilo kutapunguza urefu wa barabara hadi kilomita 183 kwenda Geita, Kagera, Uganda, Rwanda na Burundi Litapunguza muda wa safari kwa sasa kama kutoka Mwanza, Usagara unataka kuvuka si chini ya saa mbili na nusu kuvuka ili uwendelee na safari yako, ukitumia kivuko utatumia maximum dakika nne kwa gari dogo na gari kubwa dakika sita,alisema.Amesema daraja hilo litachochea shuguli nyingi za kiuchumi, ukizingatia juzi imefunguliwa hifadhi ya Burigi - Chato, kwa hiyo mtu atakayetoka Kenya akitaka kwenda kuangalia mbuga za wanyama muda wake utakuwa umepungua.Amesema pia muungano wa Afrika Mashariki sasa utakuwa umefikia pahala pake kwani daraja hili litarahisisha usafiri.Mfugale amesema, kukamilika kwa ujenzi wa daraja hilo kutakuwa muarobaini wa usafiri kwenye eneo hilo ambako vivuko vimekuwa vikipata shida na kusababisha madhara makubwa kwa wananchi.Kampuni iliyojenga Daraja la Magufuli Kilombero na ile inayojenga barabara za juu katika makutano ya barabara Ubungo jijini Dar es Salaam nchini Tanzania ndizo zilizoshinda zabuni ya kutekeleza mradi huo.Usanifu ulifanywa na kampuni nne, mbili za Kitanzania na mbili za Kikorea ... waliochukua vitabu vya zabuni walikuwa 33 lakini waliorudisha walikuwa 11 tu, kampuni zilizoshinda ni hizi mbili na tuna imani na uwezo wake, amesema Mfugale.Alisema Tanroads itasimamia vizuri mradi huo ambao utaanza mara moja ili ikiwezekana muda wa kukamilika upungue.Mkuu wa Mkoa wa Mwanza, John Mongela akizungumza katika hafla hiyo alisema wakati Rais Magufuli ametangaza ujenzi wa daraja hilo wapo waliodhani ni miujiza lakini hatimae watanzania wanashuhudia utiaji saini.Sisi tupo tayari tumeupokea mradi, na tutatoa ushirikiano utakapohitajika, Mwanza ndio kitovu cha biashara kwa Afrika Mashariki, alisema.  <topic>: kitaifa 